วิรัช ร่มเย็น

นายวิรัช ร่มเย็น เป็นผู้ช่วยเลขานุการรัฐมนตรีว่าการกระทรวงมหาดไทย (ประจำนายนิพนธ์ บุญญามณี) นายทะเบียนพรรคประชาธิปัตย์ อดีตสมาชิกสภาผู้แทนราษฎรจังหวัดระนอง พรรคประชาธิปัตย์ และกรรมการบริหารพรรคประชาธิปัตย์

นายวิรัช เป็นสมาชิกสภาผู้แทนราษฎรของพรรคประชาธิปัตย์ที่ได้รับเลือกตั้งจำนวนหลายสมัยเพียงคนเดียว ที่ยังไม่เคยดำรงตำแหน่งรัฐมนตรี

ประวัติ 
นายวิรัช ร่มเย็น เกิดเมื่อวันที่ 5 กันยายน พ.ศ. 2498 สำเร็จการศึกษามัธยมศึกษา จากโรงเรียนพิชัยรัตนาคาร จังหวัดระนอง ระดับเตรียมอุดมศึกษา จากโรงเรียนอำนวยศิลป์ กรุงเทพมหานคร ระดับปริญญาตรี นิติศาสตรบัณฑิต จากมหาวิทยาลัยรามคำแหง และศึกษาหลักสูตรพิเศษ จากวิทยาลัยการเมืองการปกครอง สถาบันพระปกเกล้า

การทำงาน 
นายวิรัช ร่มเย็น ได้รับเลือกตั้งเป็นสมาชิกสภาผู้แทนราษฎรจังหวัดระนอง 8 สมัย (2535/1,2535/2,2538,2539,2544,2548,2550 และ 2554) เคยเป็นเลขานุการรัฐมนตรีประจำสำนักนายกรัฐมนตรี (พ.ศ. 2538) เป็นกรรมการบริหารพรรคประชาธิปัตย์ ( พ.ศ. 2546-2547) เคยเป็นรองประธานคณะกรรมาธิการการท่องเที่ยวสภาผู้แทนราษฎร และเป็นประธานคณะกรรมการธิการการปกครองส่วนท้องถิ่น ในปี พ.ศ. 2550

ในปี พ.ศ. 2553 นายวิรัช ร่มเย็น ได้รับมอบหมายให้เป็นหนึ่งในคณะทำงานคดียุบพรรคประชาธิปัตย์

ในปี พ.ศ. 2562 นายวิรัช ลงสมัครรับเลือกตั้งในพื้นที่จังหวัดระนอง แต่แพ้ให้กับคงกฤษ ฉัตรมาลีรัตน์ อดีตนายก อบจ.ระนอง จากพรรคภูมิใจไทย จากนั้นหลังการเลือกตั้งเขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย (ประจำนายนิพนธ์ บุญญามณี)

เครื่องราชอิสริยาภรณ์

อ้างอิง 

บุคคลจากจังหวัดระนอง
นักกฎหมายชาวไทย
นักการเมืองไทย
สมาชิกสภาผู้แทนราษฎรจังหวัดระนอง
พรรคก้าวหน้า (พ.ศ. 2526)
พรรคประชาธิปัตย์
บุคคลจากโรงเรียนพิชัยรัตนาคาร
บุคคลจากโรงเรียนอำนวยศิลป์
บุคคลจากคณะนิติศาสตร์ มหาวิทยาลัยรามคำแหง
บุคคลจากสถาบันพระปกเกล้า
บุคคลจากอำเภอสุขสำราญ
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.